Deg ixef wis sin i wumi nsemma "Asugen di tmedyazt n Crif Xeddam", nefren-d kra deg isefra-is anda ituqet usugen, nekkes-d tugniwin d izamulen yellan deg-sent, naԑreḍ nsefhem-itent-id nefka-d lmaԑna-nsen, nufa-d aṭas izamulen i d-ituԑawden, am uzamul n "wakal" acku isԑa azal d lmeԑna ameqqran, icud ɣer lasel n umdan, azamul "iṭij" I tuɣal-d di ddeqs n isefra i tuɣal uzamul-is ɣer tudert d tafat akked ccbaḥa, am akken deg isefra n tayri ad naf azamul n "lḥub" d win i d-ittuɣal s waṭas, ituɣal lmeԑna-is ɣer iḥulfan arqiqen I yettilin deg ul n umdan, "lward" azamul n ccbaḥa d wayen akk ilhan deg tmeddurt, azamul "adrar" ittuɣal-d s tuget deg isefra n tmurt d azamul n imukan aԑlayen anda ikat udfel, "leḥcic" d azamul n tudert I yiɣersiwen d ccabaḥa i yiɣersiwen d ccbaḥa i wgama, "tameṭṭut" d azamul n lḥarma d tisas.